Babelscape/SREDFM huggingface dataset:
Βίκο Ματζιστρέτι

Ο Βίκο Ματζιστρέτι (ιταλ. "Vico Magistretti") (6 Οκτωβρίου 1920 - 19 Σεπτεμβρίου 2006) ήταν Ιταλός βιομηχανικός σχεδιαστής, γνωστός ως σχεδιαστής επίπλων και αρχιτέκτονας. Η εργασία και η έρευνα του έχουν συνοδεύσει και σημαδέψει την ιστορία του ιταλικού design, του οποίου είναι ένας απ’ τους κύριους εκπροσώπους. 

Για πάνω από 50 έτη, o Βίκο Ματζιστρέτι αντιπροσώπευσε το λογικό πρόσωπο του μεταπολεμικού σχεδίου, που επιδιώκει τις γρήγορες λύσεις στα τεχνικά και επίσημα προβλήματα. Ο Ματζιστρέτι ήταν, προ πάντων, σχεδιαστής μεγάλης ακεραιότητας και αγάπης για τον άνθρωπο και άρχισε τη σταδιοδρομία του ως σχεδιαστής που δημιουργεί χαμηλού κόστους έπιπλα για τα φτωχά διαμερίσματα που χτίστηκαν για να στεγάσουν τους αστέγους που είχαν προκύψει κατά τη διάρκεια του Δεύτερου Παγκόσμιου Πολέμου. 

Τα σχέδια του Ματζιστρέτι παρήγαγαν απλά, λειτουργικά, φορητά και πρακτικά έπιπλα, ιδιότητες που εμφανίστηκαν επανειλημμένως στην εργασία του κατά τη διάρκεια της δεκαετίας του '50. Οι κομψές λύσεις σχεδίου του ήταν πάντα πραγματοποιημένες υπό το φως των τεχνολογικών, οικονομικών και άλλων πρακτικών εξελίξεων. Σε όλη τη σταδιοδρομία του, ήταν πρεσβευτής του design που δεν διαιωνίζει τον καταναλωτικό πολιτισμό. Ενώ πολλά από τα κομμάτια επίπλων του είναι αληθινές εφευρέσεις (η πτυσσόμενη βιβλιοθήκη Nuvola Rossa, 1977), συχνά συνεπαρμένος από μια αφιέρωση στο απλό προϊόν στόχευσε στη μαζική παραγωγή. 

Ο Ματζιστρέτι ο ίδιος υποβαθμίζει τον ρόλο του designer με ειρωνικές παρατηρήσεις, βεβαιώνοντας ότι είναι ανίκανος να σχεδιάσει: «Εντούτοις, κάνω πολλά σκίτσα που έχουν μια ορισμένη ψυχή». Έχει επηρεάσει τις γενεές των σχεδιαστών με την έμφασή του σε αυτό που καλεί «concept design.» Το concept design, λέει, «αρχίζει από ένα ακριβές εκτελεστικό και λειτουργικό concept και είναι τόσο απλό που προικίζει το αντικείμενο με τον ευκρινή χαρακτήρα του.» Αυτός ο τύπος σχεδίου είναι τόσο απλός που μπορεί να περιγραφεί χωρίς σχέδιο. Απορρίπτει τον αντίθετο τρόπο, τον οποίο καλεί «styling design» και που σημαίνει την άχρηστη ή περιττή διακόσμηση. Συγχρόνως, δεν φαίνεται πάρα πολύ ανήσυχος για τη μελλοντική δόξα, προτιμά να επικεντρωθεί στην καθημερινή ζωή: «Δεν χρωματίζουμε έργα ζωγραφικής… εμείς πρέπει να πουλήσουμε και μάλλον γρήγορα, γιατί αν αποτύχουμε να το πετύχουμε, τα προϊόντα μας παραλείπονται από τους καταλόγους». Ωστόσο, δημιουργεί συχνά αντικείμενα που είναι, υπό μια ορισμένα έννοια, «αθάνατα».

Καθιερώθηκε ως κύριος του απλού, του κομψού και ακόμη του ανθρώπου που έδινε λύσεις design σε οικιακές ανάγκες και επιθυμίες. Η εργασία του οδηγείται από ένα πάθος απέναντι σε αυτό που καλεί «ανώνυμα παραδοσιακά αντικείμενα,» που βρίσκει «ασυνήθιστα για το ίδιο το γεγονός ότι είναι ανώνυμα» και μπορεί να συνεχίσει την επανάληψή τους με μικρές διαφοροποιήσεις, επειδή είναι βασικά ανθεκτικά στην καθημερινή χρήση και φάνηκαν να εξελίσσονται περισσότερο οργανικά παρά να έχουν σχεδιαστεί. «Με έχει προσελκύσει αυτό το είδος επαναχρησιμοποίησης, ειδικά επειδή δεν επιθυμώ την αλλαγή του σχεδίου για να παρουσιάσω πάρα πολλά.» .
Αυτόλυκος ο Πιτταναίος

Ο Αυτόλυκος ο Πιτταναίος ή Πιττανεύς (περ. 360 π.Χ. – περ. 290 π.Χ.) ήταν επιφανής αρχαίος Έλληνας αστρονόμος, μαθηματικός και γεωγράφος. «Αυτόλυκος» (σημαίνει «αυτόφωτος», αυτός που έχει το δικό του φως).
Πολ Ραντ

O Πολ Ραντ ("Paul Rand", γεννήθηκε ως "Peretz Rosenbaum", 15 Αυγούστου 1914 - 26 Νοεμβρίου 1996) ήταν ένας από τους πιο γνωστούς και καινοτόμους σχεδιαστές γραφικών του 20ού αιώνα. 

Επηρεασμένος από την απλότητα του μοντερνισμού και κάνοντας χρήση καθαρών γεωμετρικών σχημάτων και του λευκού χώρου, δημιούργησε μερικά από τα πιο γνωστά λογότυπα εταιριών στις ΗΠΑ. Η εκπαίδευση του συμπεριλαμβάνει το Pratt Institute (1929-1932), το Parsons School of Design (1932-1933) και το Art Students League (1933-1934). Ήταν ένας από τους δημιουργούς του ελβετικού ύφους του γραφικού σχεδίου. Από το 1956 ως το 1969 και ξανά το 1974, ο Rand δίδαξε σχέδιο στο πανεπιστήμιο Yale στο New Haven του Κονέκτικατ. Ο Rand εγκαταστάθηκε στο New York Art Directors Club Hall of Fame το 1972. Σχεδίασε πολλές αφίσες και εταιρικές ταυτότητες, συμπεριλαμβανομένων των λογότυπων για την ΙΒΜ και ABC.
Συμεών Τρικούπης

Ο Συμεών Τρικούπης (Μεσολόγγι, 1753 – Μεσολόγγι, 1822) ήταν Έλληνας ιατρός και αγωνιστής της Ελληνικής Επανάστασης του 1821-1819.
Νικόλαος Τριανταφυλλάκος

Ο Νικόλαος Τριανταφυλλάκος (8 Νοεμβρίου 1855 - 16 Σεπτεμβρίου 1939) ήταν Έλληνας πολιτικός, ο οποίος διετέλεσε και Πρωθυπουργός της Ελλάδας για λίγες ημέρες το 1922.
Νίκος Φιλίππου

Ο Νίκος Φιλίππου, γεννημένος στις 15 Ιουλίου 1962 στα Ιωάννινα, είναι Έλληνας πρώην καλαθοσφαιριστής. Η θέση που αγωνιζόταν ήταν αυτή του πάουερ φόργουορντ. Μετά το τέλος της καριέρας του ως καλαθοσφαιριστής δούλεψε ως τιμ μάνατζερ στην Εθνική Ελλάδος Ανδρών, ενώ τον Αύγουστο του 2010 ορίστηκε συντονιστής διευθυντής του Σταδίου Ειρήνης και Φιλίας.
Κορίτσι για Σπίτι

Το Hors de Prix (ελλ. τίτλος Κορίτσι για Σπίτι) είναι μια κωμωδία Γαλλικής παραγωγής του 2006 σε σκηνοθεσία Πιέρ Σαλβαντορί και με πρωταγωνιστές τους Ωντρέ Τοτού και Γκαντ Ελμαλέχ.
Εμμανουέλ Μπεάρ

Η Εμμανουέλ Μπεάρ ("Emmanuelle Béart", 14 Αυγούστου 1963) είναι Γαλλίδα ηθοποιός και μοντέλο.
Θεόδωρος Μπάεφ

Ο Θεόδωρος Μπάεφ ("Теодор Баев", 31 Μαΐου 1977) είναι Βούλγαρος αθλητής της πετοσφαίρισης διεθνής με την εθνική Ελλάδας.
Σεΐχ Χατζιμπού Σουμαρέ

Ο Σεΐχ Χατζιμπού Σουμαρέ ("Cheikh Hadjibou Soumaré", 1951-) είναι πολιτικός από τη Σενεγάλη, ο οποίος χρημάτισε πρωθυπουργός της χώρας από το 2007 ως το 2009. Υπήρξε προσωρινός διοικητής της Διεθνούς Πιστωτικής και Εμπορικής Τράπεζας της Σενεγάλης, από τον Σεπτέμβριο του 1991 ως τον Σεπτέμβριο του 1995.
Μάνθος Τρικούπης

Ο Μάνθος Τρικούπης ήταν Έλληνας αγωνιστής της Ελληνικής Επανάστασης του 1821-1829.
Αντρέι Κράβαρικ

Ο Αντρέι Κράβαρικ ("Andrej Kravárik") είναι πρώην Σλοβάκος διεθνής πετοσφαιριστής που αγωνιζόταν στη θέση του διαγωνίου και νυν προπονητής πετοσφαίρισης. Γεννήθηκε στις 28 Ιουλίου 1971 στην Πιεστανί της Σλοβακίας. Το 2003 απέκτησε την ελληνική υπηκοότητα και στις 19 Απριλίου 2004 η ΔΟΕ επικύρωσε την αλλαγή υπηκοότητάς του, ανοίγοντάς του το δρόμο για να αγωνιστεί με την Εθνική Ελλάδας στην Ολυμπιάδα της Αθήνας. Διετέλεσε αρχηγός της ομάδας του Ηρακλή Θεσσαλονίκης ενώ αγωνιζόταν με το νούμερο 6 στη φανέλα και με το νούμερο 16 στην Εθνική Ελλάδας. Είναι παντρεμένος και έχει μια κόρη.
Απόστολος Τρικούπης

Ο Απόστολος Τρικούπης ήταν Έλληνας αγωνιστής της Επανάστασης του 1821.
Φιλέικα Καλύβια Καλαβρύτων

:"Για οικισμούς με ίδιο όνομα στην Αχαΐα, δείτε: Καλύβια Αχαΐας"
Τα Φιλέικα Καλύβια Καλαβρύτων βρίσκονται στα σύνορα των νομών Αρκαδίας και Αχαΐας σε υψόμετρο 667 μέτρων. Ο πληθυσμός του οικισμού σύμφωνα με την απογραφή του 2011 είναι 52 κάτοικοι.
Boeing C-97 Stratofreighter

Το Boeing C-97 Stratofreighter ήταν τετρακινητήριο μεταγωγικό αεροσκάφος, Αμερικανικής σχεδίασης και κατασκευής. Αναπτύχθηκε προς τα τέλη του Β' Παγκοσμίου Πολέμου εφαρμόζοντας μια μεγενθυμένη άνω άτρακτο σε μια κάτω άτρακτο και πτέρυγες ουσιαστικά ίδιες με αυτές του βομβαρδιστικού B-29 Superfortress. Το πρωτότυπο XC-97 έφερε κινητήρες Wright R-3350 ισχύος 2,200 ίππων οι οποίοι του έδιναν εντυπωσιακές επιδόσεις. Στις 9 Ιανουαρίου 1945 το πρώτο πρωτότυπο πέταξε από το Σιάτλ στην Ουάσιγκτον σε 6 ώρες και 4 λεπτά με μέση ταχύτητα 616 χλμ την ώρα. Τα υπόλοιπα αεροσκάφη έφεραν τους αναβαθμισμένους κινητήρες Pratt & Whitney Wasp Major, ισχύος 3500 ίππων.

Το C-97 είχε μεταφορική ικανότητα 16 τόνων και μπορούσε να μεταφέρει δύο φορτηγά ή ελαφριά άρματα μάχης. Η φόρτωση γινόταν από μια ανασυρομένη ράμπα στο κάτω μέρος της ατράκτου. 

Κατασκευάστηκαν 60 αεροσκάφη αν και η πλέον πετυχημένη έκδοσή του ήταν η έκδοση εναέριου ανεφοδιασμού KC-97 Stratotanker.

Η Στρατηγική Αεροπορική Διοίκηση της Πολεμικής Αεροπορίας των ΗΠΑ χρησιμοποίησε τα C-97 Stratofreighter από το 1949 έως το 1978. 

Η πολιτική έκδοση του αεροσκάφους, το Boeing 377 Stratocruiser, έπαιξε πολύ μεγάλο ρόλο στην μεταπολεμική ανάπτυξη των πτήσεων μεγάλων αποστάσεων.
Συνέδριο

Ο όρος Συνέδριο χαρακτηρίζει γενικά την οποιαδήποτε επ΄ αυτού συγκέντρωση, ειδικών ή εντεταλμένων σε σύσκεψη, για λήψη αποφάσεων, ή συζήτησης θεμάτων, ή εξέταση κάποιων ζητημάτων είτε για ενημέρωση, όπως για παράδειγμα ιατρικό συνέδριο, ναυτιλιακό συνέδριο, συνέδριο κόμματος κπλ.

Τα πρώτα συνέδρια ήταν οι «Αμφικτιονίες» στην αρχαία Ελλάδα, κατά τη διάρκεια των οποίων συγκεντρώνονταν οι αντιπρόσωποι από διάφορα έθνη για να συζητήσουν κοινά προβλήματα πολιτικού και θρησκευτικού περιεχομένου και να πάρουν κοινές αποφάσεις
*Στη Καινή Διαθήκη με τον όρο αυτό χαρακτηρίζοταν η ανώτατη ιουδαϊκή αρχή που καταδίκασε τον Ιησού Χριστό.
*Επίσης ενώ με τον γενικό όρο "σύνεδρος" χαρακτηρίζεται οποιοσδήποτε που συμμετέχει σε συνέδριο, ειδικότερα στη Ποινική Δικονομία χαρακτηρίζονται "σύνεδροι" οι τακτικοί δικαστές καθώς και εκείνοι που συγκροτούν το δικαστήριο των κακουργιοδικείων. Έτσι το δικαστήριο των συνέδρων αποτελείται από τον Πρόεδρο και δύο δικαστές.

Στο Διεθνές Δίκαιο και γενικά στον διπλωματικό χώρο με τον όρο "Συνέδριο" χαρακτηρίζεται η συγκέντρωση ειδικών διαπιστευμένων πληρεξούσιων, διαφόρων Χωρών, που εξ αντικειμένου παρουσιάζει μεγάλη σπουδαιότητα είτε λόγω της ευρύτητας των προς συζήτηση υποθέσεων (όταν αφορούν πολλές χώρες) είτε λόγω των θέσεων εκ της κατάστασης στην οποία βρίσκονται αυτές. Συνεπώς το Συνέδριο συγκαλείται και εξετάζει πάντα πολύ σημαντικά θέματα για τα οποία οι συμμετέχοντες θα πρέπει τουλάχιστον να είναι πλήρως ενημερωμένοι.

Τα σημαντικότερα μέχρι σήμερα διεθνή Συνέδρια που έχουν συγκληθεί ήταν κυρίως για εξομάλυνση στρατιωτικών και πολιτικών διαφορών που είχαν φέρει σε εμπόλεμη κατάσταση μεγάλο αριθμό Χωρών και που τελικά κατέληξαν κυρίως σε αναδιανομή των διεκδικουμένων εδαφών. Σπουδαιότερα τέτοια συνέδρια που αφορούσαν την Ελλάδα ήταν το Συνέδριο της Γενεύης (1864) και το Συνέδριο του Βερολίνου (1878).
Θεμιστοκλής Τρικούπης

Ο Θεμιστοκλής Τρικούπης (Μεσολόγγι, 1807 - ; , 1890) ήταν Έλληνας αγωνιστής της Ελληνικής Επανάστασης του 1821-1829.
Έμιλι Μόρτιμερ

Η Έμιλι Μόρτιμερ ("Emily Kathleen Anne Mortimer", 1 Δεκεμβρίου 1971) είναι Αγγλίδα ηθοποιός. Ξεκίνησε την καριέρα της από το θέατρο και από τότε έχει υποδυθεί πολλούς ρόλους στον κινηματογράφο και την τηλεόραση, συμπεριλαμβανομένων των ταινιών "Scream 3", "Match Point" και "Το Νησί των Καταραμένων" (Shutter Island).
Σαμ Ζίμπαλιστ

Ο Σαμ Ζίμπαλιστ ("Sam Zimbalist", 31 Μαρτίου 1904 – 4 Νοεμβρίου 1958) ήταν Αμερικανός παραγωγός ταινιών.

Γεννήθηκε το 1904 στη Νέα Υόρκη. Ξεκίνησε την σταδιοδρομία του στην ηλικία 16 ετών στην Metro Studios, όπου ασχολήθηκε με το μοντάζ ταινιών. Παρέμεινε στην εταιρία όταν αυτή ενώθηκε με την Goldwyn Company και δημιουργήθηκε η Metro-Goldwyn-Mayer. Προήχθη σε βοηθό παραγωγού το 1929 και έγινε παραγωγός το 1936. Στις παραγωγές του ανήκουν οι ταινίες "Οι Θησαυροί του Σολομώντος (King Solomon's Mines, 1950)" και Κβο Βάντις (Quo Vadis, 1951), οι οποίες προτάθηκαν για Όσκαρ Καλύτερης Ταινίας. 

Πέθανε ξαφνικά το 1958 στη Ρώμη από καρδιακή προσβολή το διάστημα που εργάζονταν για την μεγαλύτερη παραγωγή της MGM, την επική ταινία Μπεν Χουρ, για την οποία έλαβε μεταθανάτιο βραβείο Όσκαρ.
Πέτρος Ραβούσης

Ο Πέτρος Ραβούσης (γεν. Καλύβια Πέλλας, 16 Φεβρουαρίου 1954) είναι Έλληνας πρώην διεθνής ποδοσφαιριστής και μετέπειτα προπονητής, ο οποίος αγωνιζόταν στην άμυνα.
Καρουζέλ

Το Καρουζέλ (ορθή προφορά Καρρουσέλ: karuˈsel) είναι παιδική τηλενουβέλα μεξικάνικης παραγωγής του 1989.

Μεταδόθηκε στην Ελλάδα μέσα από την συχνότητα της ΕΤ2 το 1992 και για αρκετά χρόνια σε επανάληψη.
New Europe

thumb|right|250px
Η New Europe είναι εβδομαδιαία εφημερίδα που εκδίδεται στην αγγλική γλώσσα και έχει τόπο έκδοσης τις Βρυξέλλες. 

Εκδότης είναι ο Βασίλειος Κορωνάκης. Η εφημερίδα έχει επίσης γραφεία στην Αθήνα και στο Λουξεμβούργο. Ιδρύθηκε το 1993 και μέχρι τον Ιούνιο 2007 έχουν κυκλοφορήσει 733 φύλλα.

Τυπώνεται σε μέγεθος Β4, είναι πολύχρωμη και συνήθως αποτελείται από 48 σελίδες. Στην ύλη της περιλαμβάνονται σελίδες με ειδήσεις από όλα τα ευρωπαϊκά κράτη αλλά και από τα κράτη της πρώην Σοβιετικής Ένωσης στην Κεντρική Ασία.
Σιτάρ

thumb|Σύγχρονο Σιτάρ
Το σιτάρ είναι έγχορδο ινδικό μουσικό όργανο, περισσότερο διαδεδομένο στις βόρειες επαρχίες της Ινδίας και του Πακιστάν. Η εφεύρεσή του ανάγεται στον 12ο αιώνα στη περιοχή του Δελχί. Το σιτάρ έγινε παγκοσμίως γνωστό χάρη στα έργα του κορυφαίου Ινδού μουσικού Ραβί Σανκάρ. Τη δεκαετία του 1960, δημιουργήθηκε μια τάση για τη χρήση του σιτάρ στη δημοφιλή μουσική της Δύσης , με το όργανο να εμφανίζεται σε κομμάτια από συγκροτήματα όπως οι Beatles , οι Doors , οι Rolling Stones και άλλοι.
Συνέλευση των Σαλώνων

Η Συνέλευση των Σαλώνων (15 Νοεμβρίου 1821 - 20 Νοεμβρίου 1821) αν και ήταν ιστορικό γεγονός που συνέβη στις αρχές της Επανάστασης του 1821 στη συνέχεια θεωρήθηκε ως μηδέποτε γενόμενη.
Τάμπο Μπέκι

Ο Τάμπο Μπέκι ("Thabo Mvuyelwa Mbeki", 18 Ιουνίου 1942 - ) είναι Νοτιοαφρικανός πολιτικός. Υπήρξε ο 12ος Πρόεδρος της Νότιας Αφρικής.

Γεννήθηκε το 1942 στην Ιντουτίγουα. Παντρεύτηκε τη Ζανέλε Ντλαμίνι. Είναι γιος του Γκόβαν Μπέκι (Govan Mbeki, 1910 - 2001).

Έγινε αντιπρόεδρος της Νότιας Αφρικής το Μάιο του 1994 και διαδέχθηκε το Νέλσον Μαντέλα στη θέση του Προέδρου του ANC το 1997 και ως Πρόεδρος της Δημοκρατίας το 1999. Ορκίστηκε Πρόεδρος στις 16 Ιουνίου 1999. Για δεύτερη θητεία επανεξελέγη τον Απρίλιο του 2004.
Εσμεράλντα

Η Εσμεράλντα (Iσπανικά: "Esmeralda") είναι τηλενουβέλα μεξικάνικης παραγωγής του 1997.

Πρωταγωνιστούν Λετίσια Καλντερόν, Φερνάντο Κολούνγκα, Ενρίκε Λισάλντε, Ρακέλ Μορέλ, Ρακέλ Ολμέδο και Ντίνα ντε Μάρκο.

Η σειρά προβλήθηκε με μεγάλη επιτυχία σε περισσότερες από 120 χώρες, κατορθώνοντας να σπάσει πολλαπλά ρεκόρ τηλεθέασης και να μετατραπεί σε ένα από τα μεγαλύτερα τηλεοπτικά φαινόμενα της δεκαετίας του '90.
Γόννοι

Οι Γόννοι (παλαιότερη ονομασία "Δερελή" ή "Ντερελή") είναι μια κωμόπολη με πληθυσμό 1.909 κατοίκους, κατά την επίσημη Απογραφή του 2011.Βρίσκεται στον νομό Λάρισας. Αποτελούσε έδρα του Δήμου Γόννων έως το 2010, ενώ πλέον υπάγεται διοικητικά στο διευρυμένο Δήμο Τεμπών. Βρίσκεται δυτικά του Πηνειού ποταμού στο ύψος των Τεμπών.
Διασχίζεται από έναν χείμαρο με κατάφυτες όχθες που συμβάλλει στον Πηνειό.
Δήμος Γόννων

Ο Δήμος Γόννων λειτούργησε σύμφωνα με το Σχέδιο Καποδίστριας ως δήμος του νομού Λάρισας από το 1999 έως το 2010 με έδρα τους Γόννους.
Με τη διοικητική διαίρεση του 2011 (Σχέδιο Καλλικράτης), από 1 Ιανουαρίου 2011 εντάχθηκε στο νέο διευρυμένο Δήμο Τεμπών της Περιφέρειας Θεσσαλίας. Είχε πληθυσμό 3.119 κατοίκους κατά την επίσημη απογραφή του 2001.
Ο Τέλειος Γάμος

Το Ο Τέλειος Γάμος (πρωτότυπος τίτλος: "Le Beau Mariage") είναι ταινία γαλλικής παραγωγής του 1982 σε σενάριο και σκηνοθεσία Ερίκ Ρομέρ και με πρωταγωνιστές τους Μπεατρίς Ρομάν, Αντρέ Ντισολιέ, Αριέλ Ντομπάσλ και Φεοντόρ Ατκίν. Είναι μία από τις έξι ταινίες του Ρομέρ στον κύκλο "Κωμωδίες και Παροιμίες" ("Comédies et Proverbes").
Μαρία Τρικούπη

Η Μαρία Τρικούπη ήταν Ελληνίδα νοσηλεύτρια.
Ντέιβιντ Γουένχαμ

Ο Ντέιβιντ Γουένχαμ ("David Wenham", 21 Σεπτεμβρίου 1965) είναι Αυστραλός ηθοποιός. Έχει κάνει εμφανίσεις σε ταινίες, τηλεοπτικές σειρές και θεατρικές παραγωγές. Έγινε διεθνώς γνωστός με τη συμμετοχή του στην τριλογία του «Άρχοντα των Δαχτυλιδιών», στο ρόλο του Φαραμίρ, και στην ταινία «300» στο ρόλο του Δήλιου.
Υπερδύναμη

Υπερδύναμη είναι ένα κράτος το οποίο κατέχει κυρίαρχη θέση στο παγκόσμιο σύστημα και έχει τη δυνατότητα προβολής ισχύος και επιρροής σε πλανητικό επίπεδο –πλανητική δύναμη- κατά τρόπο που ξεπερνά τις ικανότητες των παραδοσιακών Mεγάλων Δυνάμεων, σε βαθμό που να κατατάσσεται σε ξεχωριστή από αυτές κατηγορία. 

Ο όρος υπερδύναμη πρωτοδιατυπώθηκε το 1944 για να περιγράψει τις ΗΠΑ, την ΕΣΣΔ και την φθίνουσα Μεγάλη Βρετανία. Ωστόσο με την αναπόφευκτη παρακμή της Βρετανίας μετά τον Β’ Παγκόσμιο Πόλεμο, ως μοναδικές υπερδυνάμεις θεωρούνταν οι πρωταγωνιστές του Ψυχρού Πολέμου, ΗΠΑ και ΕΣΣΔ. Όμως το αμφισβητούμενο μέγεθος της σοβιετικής ισχύος οδήγησε πολλούς αναλυτές στην εκτίμηση ότι μόνο οι ΗΠΑ υπήρξαν πραγματική υπερδύναμη. Παρά τη σημασία που απέδιδαν υπερδυνάμεις του Ψυχρού πολέμου στην πυρηνική αποτροπή, η κατοχή πυρηνικών όπλων δεν αποτελεί σήμερα ικανή συνθήκη για το χαρακτηρισμό μιας χώρας ως υπερδύναμης.

Ύστερα από το τέλος του Ψυχρού Πολέμου διατυπώθηκαν διάφορες θέσεις για τον χαρακτήρα του διεθνούς συστήματος, οι οποίες κυμαίνονται μεταξύ δύο άκρων: της μονοπολικής και της πολυπολικής θεώρησης.
Αλέξανδρος Διάκος

Ο υπολοχαγός Αλέξανδρος Διάκος (1911 - 1 Νοεμβρίου 1940) ήταν ο πρώτος Έλληνας αξιωματικός του Στρατού Ξηράς που έπεσε μαχόμενος στο Ελληνοαλβανικό μέτωπο, και συγκεκριμένα έπεσε στα χέρια του στρατιώτη Μιχάλη Μαλαμά την 1η Νοεμβρίου 1940 στην Πίνδο στην τοποθεσία Τσούκα Φούρκας. Η προτομή του αξιωματικού βρίσκεται στην είσοδο της Σαμαρίνας και κάθε χρόνο στις 28 Οκτωβρίου κατατίθεται στεφάνι για την μνήμη του όπως επίσης και στο ύψωμα του Προφήτη Ηλία Φούρκας όπου κάθε χρόνο στις 20 Ιουλίου κατά τους εορτασμούς για την Γυναίκα της Πίνδου γίνεται στέψη προτομών του Σ/χη Κωνσταντίνου Δαβάκη και Υ/γου Αλεξάνδρου Διάκου.
Εουτζένιο Μπελτράμι

Ο Εουτζένιο Μπελτράμι (ιταλ. Eugenio Beltrami, Κρεμόνα 16 Νοεμβρίου 1836 – Ρώμη 18 Φεβρουαρίου 1900) ήταν Ιταλός μαθηματικός που διακρίθηκε για το έργο του πάνω στις Μη-Ευκλείδειες γεωμετρίες και τον ηλεκτρομαγνητισμό.
Μαρτσέλλο Γκαντίνι

Ο Μαρτσέλλο Γκαντίνι (Marcello Gandini, 26 Αυγούστου 1938) είναι Ιταλός σχεδιαστής αυτοκινήτων. Αρχικά εργάστηκε για το τμήμα σχεδιασμού της Μπερτόνε (Bertone) και το 1980 αποχώρησε για να εργαστεί ως ανεξάρτητος σχεδιαστής.
Φέρντιναντ Πόρσε

O Φέρντιναντ Πόρσε ("Ferdinand Porsche", 3 Σεπτεμβρίου 1875 - 30 Ιανουαρίου 1951) ήταν καθηγητής, σχεδιαστής και μηχανικός αυτοκινούμενων μέσων. Το διασημότερο σχέδιο του είναι το αυτοκίνητο που ονομάστηκε «Σκαραβαίος» (γερμανικά: "Käfer").
Κώστας Παταβούκας

Ο Κώστας Παταβούκας (Αθήνα, 3 Φεβρουαρίου 1966) είναι Έλληνας πρώην καλαθοσφαιριστής και νυν προπονητής και επιχειρηματίας. Αγωνιζόταν στη θέση του πλέι μέικερ.
Γκέριτ Τόμας Ρίτβελντ

Ο Γκέριτ Τόμας Ρίτβελντ ("Gerard Thomas (Gerrit) Rietveld", 24 Ιουνίου 1888 - 25 Ιουνίου 1964) ήταν Ολλανδός σχεδιαστής, αρχιτέκτονας και κατασκευαστής επίπλων.
Ετόρε Σότσας

Ο Ετόρε Σότσας ("Ettore Sottsass", 14 Σεπτεμβρίου 1917 στο Ίνσμπρουκ - 31 Δεκεμβρίου 2007) ήταν ένας από τους σημαντικότερους Ιταλούς βιομηχανικούς σχεδιαστές του 20ού αιώνα. Αρχικά ένας αρχιτέκτονας ο Σότσας έγινε σχεδιαστικός σύμβουλος για την Olivetti, αργότερα ίδρυσε την Ομάδα Μέμφις.
Αλέξανδρος Σκουζές

Ο Αλέξανδρος Σκουζές (1853 - 1937) ήταν Έλληνας πολιτικός, γιος του Γεωργίου Σκουζέ της μεγάλης αθηναϊκής οικογένειας Σκουζέ.
Ίαν Βουγιούκας

O Ίαν Βουγιούκας (Λονδίνο, 31 Μαΐου 1985) είναι Έλληνας επαγγελματίας διεθνής καλαθοσφαιριστής. Έχει ύψος 2,11 μ. και αγωνίζεται στη θέση του Σέντερ για την ομάδα του Παναθηναϊκού.
Γιώργος Αποστολίδης

Ο Γιώργος Αποστολίδης (Θεσσαλονίκη, 22 Ιουνίου 1984), είναι Έλληνας καλαθοσφαιριστής. Διαθέτει ύψος 2.00 μ. και αγωνίζεται στη θέση του Πλέι μέικερ, του Σούτινγκ γκαρντ αλλά και του Σμολ φόργουορντ.
Λούντβιχ Μις φαν ντερ Ρόε

Ο Λούντβιχ Μις φαν ντερ Ρόε ("Ludwig Mies van der Rohe", 27 Μαρτίου 1886 - 17 Αυγούστου 1969) ήταν Γερμανός αρχιτέκτονας. Γεννήθηκε στο Άαχεν και πέθανε στο Σικάγο.

Θεωρείται από τους μεγαλύτερους αρχιτέκτονες του 20ού αιώνα, δίπλα στον Λε Κορμπυζιέ και στον Φρανκ Λόιντ Ράιτ, και από τις μεγάλες μορφές του μοντέρνου κινήματος στην αρχιτεκτονική. Επιδίωξε μια λογική προσέγγιση που θα καθοδηγούσε τη δημιουργική διαδικασία του αρχιτεκτονικού σχεδίου, και είναι γνωστός για τη χρήση των αφορισμών «"το λιγότερο είναι περισσότερο"» («"weniger ist mehr"») και «"ο Θεός κρύβεται στις λεπτομέρειες"».
Ρίτσαρντ Μπάκμινστερ Φούλερ

Ο Ρίτσαρντ Μπάκμινστερ Φούλερ ("Richard Buckminster "Bucky" Fuller", 12 Ιουλίου 1895 - 1 Ιουλίου 1983) ήταν Αμερικανός αρχιτέκτονας και σχεδιαστής, ένας από τους σημαντικότερους νεωτεριστές του 20ού αιώνα. Επίσης, ήταν μηχανικός, μαθηματικός, ποιητής, φιλόσοφος, περιβαλλοντολόγος και οραματιστής.
Χοσέ Κλεμέντε Ορόσκο

"Φλεγόμενος άνθρωπος", χαρακτηριστικό δείγμα τέχνης του Ορόσκο στην οροφή του Hospicio Cabañas, στη [[Γουαδαλαχάρα (Μεξικό)|Γουαδαλαχάρα]], στο [[Χαλίσκο]] του Μεξικού.
Ο Χοσέ Κλεμέντε Ορόσκο ("José Clemente Orozco", 23 Νοεμβρίου 1883 - 7 Σεπτεμβρίου 1949) ήταν Μεξικανός ζωγράφος.

Γεννήθηκε στο Zapotlán el Grande του Μεξικού (τωρινή Σιουδάδ Γκουσμάν). Ήταν ένας από τους μεγαλύτερους τοιχογράφους του 20ου αιώνα και διακόσμησε δημόσια κτίρια στο Μεξικό. Ήταν ένας από τους "Τρεις Μεγάλους" τοιχογράφους του Μεξικού, μαζί με τους Diego Rivera και Νταβίδ Αλφάρο Σικέιρος (Los Tres Grandes). Κυρίως επηρεασμένος από το Συμβολισμό, ήταν επίσης λιθογράφος και σατιρικός σκιτσογράφος. Από το 1922 ως το 1948 δημιούργησε τοιχογραφίες στην Πόλη του Μεξικού, στην Ορισάμπα, στο Claremont της Καλιφόρνια, στη Νέα Υόρκη, στο Νιου Χάμσαϊρ, στην Γουαδαλαχάρα, Χαλίσκο, και στο Χικίλπαν, Μιτσοακάν.

Η τέχνη του αποτελεί σπάνιο συνδυασμό ενός έντονου, προσωπικού εξπρεσιονισμού, με απλοποιημένες συνθετικές μορφές. Το καλλιτεχνικό του στιλ, όπως και η αισθητική του φιλοσοφία, επηρέασαν πολλούς καλλιτέχνες της Αμερικής στο τέλος του 20ου αιώνα.

Πέθανε στην πόλη του Μεξικού τo 1949.
Αρχαία Πύδνα

Η Αρχαία Πύδνα είναι χωριό της Πιερίας, με 21 κατοίκους. Υπάγεται στο δήμο Μεθώνης. Είναι γνωστή από τη Μάχη της Πύδνας, η οποία σήμανε την οριστική υποταγή της Ελλάδας στους Ρωμαίους. Στη μάχη αυτή (168 π.Χ.) ο τελευταίος βασιλιάς της Μακεδονίας Περσέας ηττήθηκε από τον ύπατο Αιμίλιο Παύλο.

Η αρχαία Πύδνα είναι χτισμένη στα δυτικά παράλια του Θερμαϊκού, ανάμεσα στον Μακρύγιαλο και το Κίτρος. Η πόλη αναδείχθηκε ως σημαντικό εμπορικό κέντρο.
ΚΟΝΚΑΚΑΦ Γκολντ Καπ

Το ΚΟΝΚΑΚΑΦ Γκολντ Καπ (αγγλικά: "CONCACAF Gold Cup") είναι η κυριότερη διεθνής ποδοσφαιρική διοργάνωση των χωρών μελών της ΚΟΝΚΑΚΑΦ. Οι χώρες που συμμετέχουν είναι αυτές που βρίσκονται στη Βόρεια Αμερική, στην Κεντρική Αμερική και στην Καραϊβική.

Οι ΗΠΑ έχουν φιλοξενήσει κάθε φορά τη διοργάνωση, ενώ δύο φορές έγινε συνδιοργάνωση των ΗΠΑ με το Μεξικό και μία φορά με τον Καναδά. Το πρώτο πρωτάθλημα CONCACAF διεξήχθη το 1963 και αντικατέστησε το πρωτάθλημα CCCF και το NAFC. Διήρκεσε μέχρι το 1971 και από το 1973 ως το 1989 δε διεξήχθη διοργάνωση. Πρωταθλήτρια του CONCACAF θεωρήθηκε η ομάδα με τα καλύτερα αποτελέσματα στα Παγκόσμια Κύπελλα των ετών αυτών. Το 1991 το πρωτάθλημα αναγεννήθηκε με την ονομασία "Gold Cup" (Χρυσό Κύπελλο). Έκτοτε, 7 φορές το έχει κερδίσει το Μεξικό, 5 φορές οι ΗΠΑ και μία φορά ο Καναδάς.

Το Κύπελλο Εθνών Κεντρικής Αμερικής (UNCAF) και το Κύπελλο της Καραϊβικής είναι οι διοργανώσεις που οδηγούν σε πρόκριση στο Χρυσό Κύπελλο και στο δικαίωμα να συμμετάσχει κάποια ομάδα στο τελευταίο. Στον πιο πρόσφατο τελικό, στις 26 Ιουλίου 2015, τον τίτλο κατέκτησε η ομάδα του Μεξικό, με νίκη επί της Τζαμάικα.
Χαλκώδων

Στην αρχαία ελληνική μυθολογία ο Χαλκώδων ήταν βασιλιάς των Αβάντων της Εύβοιας, σύζυγος της Αλκυόνης και πατέρας του Ελεφήνορα και της Χαλκιόπης. 

Το όνομά του έφερε κάποτε και η νήσος Εύβοια, που ονομαζόταν Χαλκωδοντίς. 

Σύμφωνα με την παράδοση, ο Χαλκώδων κατέλαβε τη Θήβα και την κράτησε μέχρι την απελευθέρωσή της από τον Αμφιτρύονα, ο οποίος τελικώς σκότωσε τον Χαλκώδοντα.
Μοναρχιανισμός

Ο Μοναρχιανισμός αποτελεί ένα σύνολο χριστιανικών θεολογικών διδασκαλιών που παρουσιάστηκαν κατά τον 2ο αιώνα και επικεντρώνονται στο ότι ο Θεός είναι ένας, και ότι Αυτός μόνος είναι ο μοναδικός κυρίαρχος.

Ο όρος «"Μοναρχιανοί"» προφανώς επινοήθηκε από τον Τερτυλλιανό για να προσδιορίσει τους προασπιστές της Θεϊκής «μοναρχίας», ο οποίος τον χρησιμοποίησε για πρώτη φορά στο έργο του "Κατά Πραξέα" (Adversus Praxean). Η θεολογική αυτή σύγκρουση ξέσπασε στη Ρώμη όταν ήταν επίσκοπος ο Βίκτωρ και ονομάστηκε "Μοναρχιανή διαμάχη". Οι μοναρχιανιστικές θεολογικές θέσεις καταδικάστηκαν αργότερα λόγω των σοβαρών παρεκκλίσεων που θεωρούνταν ότι παρουσίαζαν από την κυρίαρχη ορθόδοξη θέση της χριστιανικής Εκκλησίας όσον αφορά το δόγμα, τη φύση, την ουσία ή την υπόσταση και τη σχέση μεταξύ των προσώπων της Αγίας Τριάδας, η οποία συντεταγμένα παγιώθηκε μετά τον 3ο αιώνα.
Ροντόλφ Τέπφερ

Ο Ροντόλφ Τέπφερ ("Rodolphe Töpffer", 31 Ιανουαρίου 1799 - 8 Ιουνίου 1846) ήταν Ελβετός δάσκαλος, συγγραφέας ζωγράφος, και γελοιογράφος, του οποίου το έργο θεωρείται προδρομικό του μοντέρνου κόμικ. Χαρακτηρίζεται ως ο πρώτος επαγγελματίας αλλά και θεωρητικός της ένατης τέχνης, του οποίου η τεχνική υιοθετήθηκε τόσο στην Ευρώπη όσο και στην Αμερική.
Γεώργιος Χρυσοκόκκης

Ο Γεώργιος Χρυσοκόκκης ήταν γιατρός που έζησε στα μέσα του 14ου αιώνα στην Κωνσταντινούπολη και ασχολήθηκε με θέματα ιατρικής, γεωγραφίας και αστρονομίας.

Αφού μυήθηκε από τον μοναχό Μανουήλ τον Τραπεζούντιο στην περσική επιστήμη, και με βάση συλλογή έργων του Κωνσταντινουπολίτη γιατρού Γρηγορίου Χιονιάδη, ο Χρυσοκόκκης έγραψε ένα έργο που επιγράφεται:

"«Του σοφωτάτου ιατρού κυρού Γεωργίου Χρυσοκόκκη εξήγησις εις την σύνταξιν των Περσών, εκτεθείσα προς τον αδελφόν κυρόν Ιωάννην τον Χαρσανίτην»".

Το έργο αυτό περιλαμβάνει επιστημονικό γλωσσάριο, γνωστό ως "«Ελληνοπερσικοί Πίνακες»".

Ο Γεώργιος Χρυσοκόκκης υπήρξε δάσκαλος του Βησσαρίωνα και του Γεννάδιου Σχολάριου.
Νόρμαν Μπελ Γκίντες

Ο Νόρμαν Μπελ Γκίντες (Norman Bel Geddes, 27 Απριλίου 1893 - 8 Μαΐου 1958) ήταν Αμερικανός θεατρικός και βιομηχανικός σχεδιαστής που εργάστηκε στην αεροδυναμική.
Ισίδωρος ο Πηλουσιώτης

Ο όσιος Ισίδωρος ο Πηλουσιώτης ή Ισίδωρος Πηλουσίου (περ. 360/370–περ. 440/450 μ.Χ.) ήταν μοναχός και σημαντικός εκκλησιαστικός πατέρας από την Αίγυπτο. Ονομάζεται Πηλουσιώτης επειδή πιθανώς ασκήτευσε και ήταν ηγούμενος μονής κοντά στο αρχαίο Πηλούσιο (το σημερινό Πορτ Σάιντ). Ασχολήθηκε με τη μελέτη των Γραφών και την υπεράσπιση της Ορθοδοξίας.
Κωνσταντίνος Σαγιώρ

Ο Κωνσταντίνος Σαγιώρ (Σμύρνη 1867 - Αθήνα 1910) ήταν Έλληνας κωμικός ηθοποιός των αρχών του 20ού αιώνα, ο οποίος θεωρείται ως ο δημοφιλέστερος της εποχής του. Υπήρξε ιδρυτικό μέλος του Συλλόγου των Ελλήνων Ηθοποιών (Σεπτέμβριος 1904), στη σύνθεση του διοικητικού συμβουλίου του οποίου μετείχε.
Νηρίτης

Στην αρχαία ελληνική μυθολογία ο Νηρίτης ήταν γιος του Νηρέως και της Ωκεανίδας Δωρίδος, ήρωας διάφορων μύθων. 

Ο Νηρίτης ήταν ωραιότατος νέος, τον οποίο ερωτεύθηκε η θεά Αφροδίτη. Αλλά όταν η θεά ανέβηκε από τη θάλασσα στον Όλυμπο, ο Νηρίτης αρνήθηκε να την ακολουθήσει, παρότι η Αφροδίτη τον εφοδίασε με φτερούγες. Τότε η θεά θύμωσε μαζί του και τον μεταμόρφωσε σε κοχύλι, το οποίο παρέμενε κολλημένο στα βράχια. 

Μια άλλη εκδοχή λέει ότι ο Ποσειδώνας αγάπησε τον Νηρίτη και εκείνος με την σειρά του δέχτηκε τις προτάσεις του. Ο Ποσειδώνας τον έκανε ηνίοχό του και το αγόρι οδηγούσε το άρμα πολύ γρήγορα, κάτι που θαύμαζαν αρκετά θαλάσσια ζώα. Σύμφωνα όμως με άλλη παράδοση, ο Νηρίτης μεταμορφώθηκε σε κοχύλι από τον θεό Ήλιο, για λόγους άγνωστους στον Αιλιανό, που υποθέτει ότι ο Ήλιος με κάποιον τρόπο προσβλήθηκε. Mια άλλη εξήγησή του είναι ότι ζήλεψε την σχέση του με τον Ποσειδώνα και γι'αυτό τον μεταμόρφωσε σε κοχύλι.
Γιούρι Σάβιτσεφ

Ο Γιούρι Σάβιτσεφ (αγγλικά: "Yuri Nikolayevich Savichev"; ρωσικά: "Юрий Николаевич Савичев") είναι Ρώσος πρώην ποδοσφαιριστής γεννημένος στις 13 Φεβρουαρίου 1965 στη Μόσχα. Έχει αγωνιστεί στη θέση του επιθετικού στις ομάδες Τορπέντο Μόσχας, Ολυμπιακός, Σάαρμπρουκεν, Σεντ Πάουλι.
Ειρήνη Καρρά

Η Ειρήνη Καρρά (γενν. Καρδίτσα, 13 Δεκεμβρίου 1986) είναι Ελληνίδα πρώην μοντέλο, εστεμμένη Μις Ελλάς 2006.
Σπύρος Σκούρας

Ο Σπύρος Π. Σκούρας (28 Μαρτίου, 1893 – 16 Αυγούστου, 1971) ήταν Ελληνικής καταγωγής Αμερικανός, διευθυντικό στέλεχος σε κινηματογραφικές εταιρείες και πρόεδρος της 20th Century Fox από το 1942 έως και το 1962. Η προφορά του στα αγγλικά, όντας μετανάστης στην Αμερική από την Ελλάδα, ήταν τόσο διαβόητη ώστε ο Μπομπ Χόουπ είχε πει κάποτε "Ο Σπύρος είναι εδώ (σ.σ. στην Αμερική) 20 χρόνια αλλά ακούγεται σαν να έρχεται την επόμενη εβδομάδα". Ο Σκούρας στη μακρόχρονη καριέρα του επέβλεψε την παραγωγή ταινιών όπως η μυθική Κλεοπάτρα του 1963 αλλά και τη δημιουργία του οικιστικού συγκροτήματος Century City στο Λος Άντζελες της Καλιφόρνια. Ο Σπύρος Σκούρας ήταν ένας εκ των πρωτεργατών για τη δημιουργία του Greek War Relief Association, ενός ανθρωπιστικού οργανισμού που έστερξε την Ελλάδα κατά τη διάρκεια του Ελληνοϊταλικού πολέμου (1940-41) και της κατοχής.
Τουρκάνα

Η λίμνη Τουρκάνα (Turkana), γνωστή παλαιότερα ως Λίμνη Ροδόλφου, είναι μεγάλη λίμνη της Αφρικής στην Κένυα, με το βόρειο άκρο της στην Αιθιοπία. Η μέση έκτασή της φθάνει τα 6405 τ.χλμ. και είναι η μεγαλύτερη μόνιμη λίμνη στον κόσμο μέσα σε έρημο, και η μεγαλύτερη αλκαλική λίμνη. Το μήκος της φθάνει τα 290 χλμ. και το πλάτος της τα 32, ενώ το μέσο βάθος της τα 30,2 μέτρα και το μέγιστο τα 109 μέτρα. Η μέση επιφάνεια της λίμνης βρίσκεται σε υψόμετρο 360,4 μέτρα πάνω από την επιφάνεια της θάλασσας. Το νερό της λίμνης είναι πόσιμο, αλλά όχι ευχάριστο στη γεύση. Το κλίμα της περιοχής είναι θερμό και ξηρό, και η μόνη απώλεια νερού της λίμνης είναι από εξάτμιση. Η λίμνη είναι γνωστή για τους πολλούς κροκοδείλους της.

Τα Εθνικά Πάρκα Λίμνης Τουρκάνα είναι στον κατάλογο των τοποθεσιών Παγκόσμιας Κληρονομιάς της ΟΥΝΕΣΚΟ.
Αλφόνσο Φορντ

O Αλφόνσο Φορντ ("Alphonso Gene Ford", 31 Οκτωβρίου 1971 - 4 Σεπτεμβρίου 2004) ήταν καλαθοσφαιριστής από τις ΗΠΑ, ο οποίος αγωνίστηκε τόσο στο ΝΒΑ όσο και σε ευρωπαϊκές ομάδες. Αγωνιζόταν στη θέση του σούτινγκ γκαρντ. Έμεινε στην ιστορία ως ένας από τους καλύτερους σκόρερ που αγωνίστηκαν ποτέ στα ευρωπαϊκά γήπεδα και προς τιμήν του η Ευρωλίγκα έχει ονομάσει το βραβείο του πρώτου σκόρερ "Βραβείο "Αλφόνσο Φορντ""
Γιαγιά Τουρέ

Το άρθρο αυτό είναι ανεπαρκώς ανεπτυγμένο ή ανολοκλήρωτο. Η [ βοήθειά σας] είναι καλοδεχούμενη!


Ο Νιενιερί Γιαγιά Τουρέ (γαλλικά: "Gnégnéri Yaya Touré", 13 Μαΐου 1983) είναι πρώην επαγγελματίας Ιβοριανός ποδοσφαιριστής, ο οποίος αγωνιζόταν ως μέσος, με καριέρα με σημαντικούς τίτλους σε σπουδαίους συλλόγους και διεθνής με την Εθνική Ακτής Ελεφαντοστού, στην οποία είχε, επίσης, αξιόλογη πορεία, και νυν προπονητής ποδοσφαίρου. Αυτήν τη στιγμή εργάζεται ως βοηθός προπονητή στη Ρωσική ομάδα Αχμάτ Γκρόζνι.

Ο Τουρέ κατά τη διάρκεια των νεανικών του χρόνων ήθελε να γίνει επιθετικός. Έχει αγωνισθεί και ως κεντρικός αμυντικός, όπως στον τελικό του Τσάμπιονς Λιγκ το 2009 με την Μπαρτσελόνα, ωστόσο η θέση που τον ανέδειξε είναι αυτή του αμυντικού χαφ. Είναι ένας από τους σπουδαιότερους Αφρικανούς παίκτες όλων των εποχών και ένας από τους καλύτερους στη θέση του. Έχει ψηφιστεί Αφρικανός ποδοσφαιριστής της χρονιάς για το 2011, 2012, 2013 και 2014.

Ξεκίνησε την καριέρα του στο κλαμπ Μιμοζά, όπου έκανε το ντεμπούτο του σε ηλικία 18 ετών. Οι επιδόσεις του τράβηξαν την προσοχή της Ευρώπης. Πριν τη μετακίνησή του στη Μπαρτσελόνα το 2007, είχε παίξει σε ομάδες όπως η Μπέβερεν, Μεταλούργκ Ντονέτσκ και Ολυμπιακό. Έπαιξε πάνω από 70 αγώνες στην Μπαρτσελόνα, όπου ήταν μέλος της ομάδας της ιστορικής σεζόν του 2009, που κέρδισε έξι τρόπαια σε μια σεζόν. Το 2010 μεταγράφηκε στη Μάντσεστερ Σίτι, όπου αποτέλεσε βασικό και αναντικατάστατο παίκτη και σημείωσε μερικά κρίσιμα γκολ, όντας καθοριστικός για την ομάδα του το 2011, όταν κέρδισε την Πρέμιερ Λιγκ μετά από 44 χρόνια.
Belissima

Belissima είναι ο τίτλος τηλενουβέλλας Βραζιλιάνικης παραγωγής που γυρίστηκε στη Βραζιλία και στα ελληνικά νησιά Σαντορίνη και Μήλο, καθώς και στην Αθήνα. Η σειρά προβλήθηκε για πρώτη φορά το καλοκαίρι του 2006 στον Alpha TV με υπότιτλους, σε αντίθεση με τη πλειονότητα των λατινοαμερικάνικων σειρών που προβάλλονται συνήθως μεταγλωττισμένες. Οι τηλεθεάσεις της σειράς (14% στο πρώτο επεισόδιο) δεν ικανοποίησαν τον τηλεοπτικό σταθμό, με αποτέλεσμα να διακόψει την προβολή της στο 25ο επεισόδιο. Η σειρά επανήλθε στον προγραμματισμό του καναλιού στις 12 Φεβρουαρίου του 2008 τα μεσάνυχτα, αυτή τη φορά όμως μεταγλωττισμένη. Ολοκληρώθηκε στις 8 Ιουνίου 2008, και ένα μήνα αργότερα ο σταθμός ξεκίνησε και πάλι να την προβάλλει σε επανάληψη.


Κατηγορία:Τηλενουβέλες
Γρηγόριος Παπαμαλής

Ο Γρηγόριος Παπαμαλής (1871 - 1941) ήταν Έλληνας λαϊκός ζωγράφος και αγιογράφος από τα Μοσχονήσια, ο οποίος το μεγαλύτερο μέρος της ζωής έζησε και εργάστηκε στη Λήμνο.
Μάχη της Πύδνας

"Για τη μάχη του Τέταρτου Μακεδονικού Πόλεμου, δείτε Μάχη της Πύδνας (148 π.Χ.)."

Η Μάχη της Πύδνας ήταν η τελευταία αποφασιστική μάχη του Τρίτου Μακεδονικού πολέμου (171 - 168 π.Χ.) μεταξύ Ρωμαίων και Μακεδόνων και έγινε στις 22 Ιουνίου του 168 π.Χ. Η έκβαση της μάχης αυτής σήμανε και την οριστική υποταγή της Ελλάδας στους Ρωμαίους.
Αθανάσιος Αστερίου

Ο Αθανάσιος Αστερίου (1η Ιανουαρίου 1840 - 20 Ιανουαρίου 1893) ήταν αγωνιστής από το Λιβάδι Ολύμπου, μορφή της Επανάστασης του Ολύμπου.
Δημήτριος Βακάλης

Ο Δημήτριος Βακάλης ή Βακαλόγλου (ή Μπακάλογλου, 1900 - 6 Ιουνίου 1989) ήταν Δήμαρχος Κατερίνης από το 1933 ως το 1934 και από το 1952 ως το 1954. Η θητεία του συμπίπτει με μία περίοδο που η Πιερία και η υπόλοιπη Ελλάδα προσπάθησαν να ανορθωθούν και να επουλώσουν τα τραύματα του πρόσφατου Εμφυλίου Πολέμου.
Νώε

Ο Νώε (εβραϊκά נוֹחַ, αραβικά نوح) ήταν ο δέκατος και τελευταίος πριν τον κατακλυσμό πατριάρχης των Εβραίων.

Η καταγωγή του και ο βίος του αναφέρονται στο πρώτο βιβλίο της Παλαιάς Διαθήκης, τη "Γένεση". Σύμφωνα με αυτό, ο Νώε ήταν γιος του Λάμεχ και εγγονός του Μαθουσάλα (ε΄ 22-32). Ως ο μοναδικός δίκαιος και ευσεβής άνθρωπος της εποχής του, ο Νώε κατασκεύασε με υπόδειξη του Θεού τη γνωστή ως Κιβωτό του Νώε, μέσα στην οποία διασώθηκε από τον κατακλυσμό, που επέφερε ο Θεός για να τιμωρήσει το ανθρώπινο γένος. Μαζί του διασώθηκαν τα μέλη της οικογένειάς του και από ένα ζευγάρι από κάθε είδος ζώου που υπήρχε πάνω στη Γη. Μόλις σταμάτησε ο κατακλυσμός και η κιβωτός του προσάραξε στην κορυφή του όρους Αραράτ, ο Νώε βγήκε και προσέφερε θυσία ευχαριστίας στον Θεό, αφού έχτισε βωμό. Πρόκειται για τον πρώτο βωμό που αναφέρεται στη Βίβλο. Από τους τρεις γιους του Νώε, τον Σημ, τον Χαμ και τον Ιάφεθ κατάγονται σύμφωνα με τη Βίβλο όλοι οι σημερινοί λαοί της Γης: Από τον Σημ κατάγονται οι σημ-ίτες (Άραβες, Εβραίοι, κλπ.), από τον Ιάφεθ οι Ινδοευρωπαίοι («Άριοι») και από τον Χαμ οι μαύροι κάτοικοι της Αφρικής.

Εκτός από την ιστορία με τον κατακλυσμό, ο Νώε αναφέρεται και ως ο πρώτος αγρότης και πρώτος καλλιεργητής της αμπέλου. Μεθυσμένος αφού ήπιε το κρασί της, αποκοιμήθηκε γυμνός μέσα στη σκηνή του. Ο Χαμ τον είδε γυμνό και ειδοποίησε τους αδελφούς του, οι οποίοι τον κάλυψαν ενώ απέστρεφαν το βλέμμα τους. Εκείνη τη στιγμή ο Νώε ξύπνησε και καταράστηκε τον γιο του Χαμ, τον Χαναάν, με αιώνια δουλεία, ενώ έδωσε την ευλογία του στους Σημ και Ιάφεθ ("Γένεσις" θ΄ 20-27). Αυτή η βιβλική αναφορά χρησιμοποιήθηκε στη χριστιανική εποχή, τον 18ο και 19ο αιώνα στην Αμερική, για να δικαιολογήσει τον θεσμό της δουλείας ειδικά ως προς τους μαύρους, δίνοντάς του μια «βιβλική έγκριση». Μέχρι και το 1964, ο γερουσιαστής Ρόμπερτ Μπερντ της Δυτικής Βιρτζίνια διάβασε το απόσπασμα της ιστορίας του Νώε (υπάρχει στα πρακτικά) στη Γερουσία των ΗΠΑ ως δικαιολόγηση της στάσεώς του ενάντια στην Πράξη των Πολιτικών Δικαιωμάτων του 1964 (Civil Rights Act), καταλήγοντας: «Ο Νώε έκρινε αρμόζον να προβεί σε διακρίσεις κατά των φυλετικών απογόνων του Χαμ.»

Μετά τη σωτηρία του από τον κατακλυσμό, ο Νώε έζησε άλλα 350 χρόνια, και συνολικά απεβίωσε σε ηλικία 950 ετών. Ο Νώε είναι άγιος και της Ορθόδοξης Εκκλησίας, ως «Νώε ο δη μνήμη του εορτάζεται την Κυριακή των Προπατόρων, αφού ως πρόγονος όλων των ανθρώπων μετά τον κατακλυσμό ήταν και προπάτορας του Ιησού Χριστού.
Κρητικές επιστολές

Με τον τίτλο Κρητικές επιστολές (Cretan Letters) δημοσιεύτηκαν σε ιδιαίτερο φυλλάδιο (Οξφόρδη 1898) μια σειρά επιστολών που είχε στείλει ο Άρθουρ Έβανς στην εφημερίδα "Μάντζεστερ Γκάρντιαν" που ως αυτόπτης μάρτυρας των εξελίξεων που συνέβαιναν στη Κρήτη, κατά το τέταρτο ταξίδι του στη Μεγαλόνησο, περιέγραφε τις σημειωθείσες θηριωδίες των Τούρκων σε βάρος των Ελλήνων, τον Φεβρουάριο του 1897..

Συγκεκριμένα ο διάσημος για τα ευρήματα του Μινωικού πολιτισμού και τις αρχαίες γραφές της Κρήτης Άγγλος αρχαιολόγος Έβανς σημείωνε μεταξύ άλλων ειδικά για τις υποκινήσεις των τουρκικών αγριοτήτων ότι κάποιος μιγάς με το όνομα Χαλίλ της φρουράς του Σουλτάνου που είχε πρωτοστατήσει στις σφαγές των Αρμενίων στη Κωνσταντινούπολη είχε φθάσει στη Κρήτη και περιερχόμενος τα χωριά ξεσήκωνε τους Οθωμανούς εν ονόματι του Αλλάχ να επαναλάβουν τα ίδια και κατά των χριστιανών υποτελών του νησιού. Επίσης στη Κρήτη είχαν έρθει και Μουλάδες που απ΄ τα τζαμιά διακήρυτταν τη σφαγή των χριστιανών εν ονόματι πάντα του Σουλτάνου.

Σε παρακάτω σημείο αυτών των επιστολών ο Έβανς επιχειρώντας μια αποτίμηση της εκατέρωθεν αγριότητας του θρησκευτικού μένους των λαών της νήσου επισημαίνει πως θα ήταν πολύ φυσικό να είχε αναπτυχθεί η ίδια μορφή βίας και εκ μέρους των χριστιανών όμως σημειώνει κατηγορηματικά πως όχι! Τέτοια αντίδραση δεν είχε σημειωθεί και μάλιστα στο βαθμό φρικαλεότητας που διέπραξαν οι Τούρκοι στις αρχές του Φεβρουαρίου και ειδικά στα Χανιά όπου άνθρωποι ρίχτηκαν "ολοκαύτωμα" στους φούρνους ζωντανοί βρίσκοντας τον πιο οικτρό θάνατο.

Κατηγορία:Ελληνοτουρκικός πόλεμος (1897)
Πάνος Τσάρας

Ο Πάνος Τσάρας (έζησε και έδρασε το 18ο αιώνα) ήταν κλεφταρματολός του Ολύμπου, πατέρας του περίφημου Νικοτσάρα.

Καταγόταν από τα Γιαννωτά Ελασσόνας και η δράση του τον έκανε να κερδίσει την εύνοια του Πάνου Ζήδρου, επικεφαλής του αρματολικιού του Ολύμπου. Έτσι ο Τσάρας, μαζί με το Σύρο το Βλαχοθόδωρο έγινε κηδεμόνας του γιου του Ζήδρου, Φώτη, όταν ο Πάνος Ζήδρος πέθανε. Μετά τη δολοφονία του νεαρού Φώτη, επικεφαλής στο αρματολίκι έγινε ο Τσάρας, προκαλώντας την οργή του Βλαχοθόδωρου. Ο τελευταίος μεθόδευσε και πέτυχε τη δολοφονία του Τσάρα και έπειτα έγινε επικεφαλής στο αρματολίκι, με τις ευλογίες του Αλή Πασά, που τον βοήθησε στο σχέδιο του αυτό καθώς ακολουθούσε την τακτική του «διαίρει και βασίλευε» στην περιοχή που διοικούσε. Οι δύο γιοι του, Νίκος (γνωστός ως Νικοτσάρας) και Κώστας κατέφυγαν στους Λαζαίους, τη πίο διάσημη και δυνατή οικογένεια αρματολών του Ολύμπου. Ο Βλαχοθόδωρος δεν ήθελε, λόγω του μίσους που έτρεφε για τους Τσαραίους, να αφήσει ζωντανό κανέναν από την οικογένεια. Έτσι ξεκίνησε βεντέτα ανάμεσα στην οικογένεια των Λαζαίων, που προστάτευε τον Νικοτσάρα, και τον Βλαχοθόδωρο και τους υποστηρικτές του, παλίους αντιπάλους του πατέρα του Νίκου Τσάρα.
Νικοτσάρας

Ο Νίκος Τσάρας (1774 - Ιούλιος 1807), γνωστότερος ως "Νικοτσάρας", ήταν ένας από τους σημαντικότερους και ηρωικότερους αρματολούς του Ολύμπου.
Κοσμογονία του πάγου

Η Κοσμογονία του πάγου (στα γερμανικά γνωστή σαν "Welteislehre, Θεωρία του Παγκόσμιου Πάγου" και "Glazial-Kosmogonie") είναι μια θεωρία που αναπτύχθηκε από τον Αυστριακό Χανς Χέρμπιγγερ, έναν ψυκτικό, το 1913. Η βάση της θεωρίας είναι πως τα περισσότερα σώματα στο ηλιακό μας σύστημα αλλά και στο σύμπαν, εκτός από τη Γη και τον Ήλιο, αποτελούνται από πάγο ή τουλάχιστον καλύπτονται από ένα παχύ στρώμα πάγου.
Εθνόσημο της Κροατίας

thumb|160px|To Εθνόσημο της Κροατίας
Το εθνόσημο της Κροατίας αποτελείται από έναν κύριο θυρεό και 5 μικρότερους, οι οποίοι σχηματίζουν ένα στέμμα πάνω από τον κύριο θυρεό. Το κύριο έμβλημα είναι μοτίβο σκακιέρας, η οποία αποτελείται από 13 κόκκινα και 12 ασημένια (άσπρα) πεδία. Είναι γνωστό šahovnica («σκακιέρα», από το "šah", «σκάκι» στα κροατικά. Οι πέντε μικρότεροι θυρεοί συμβολίζουν τις πέντε διαφορετικές γεωγραφικές περιοχές που συναποτελούν την Κροατία.
Αρκείσιος

Στην ελληνική μυθολογία ο Αρκείσιος ήταν ο πατέρας του Λαέρτη, και επομένως ο παππούς του Οδυσσέα. Κατά μία εκδοχή, ο Αρκείσιος ήταν γιος του Δία, ωστόσο άλλη παράδοση τον θέλει γιο του Κέφαλου, του μυθικού γενάρχη των κατοίκων της Κεφαλονιάς, ο οποίος είχε ζευγαρώσει με μια αρκούδα που είχε μεταμορφωθεί σε γυναίκα. Η αρκούδα έμεινε έγκυος και γέννησε τον Αρκείσιο. Ο Αρκείσιος ήταν βασιλιάς της Ιθάκης με σύζυγό του και βασίλισσα την Χαλκομέδουσα.

Ο Αρκείσιος αναφέρεται στην ξ ραψωδία της "Οδύσσειας", στίχος 182.

Κατηγορία:Οδύσσεια
Ελληνικές ευρωεκλογές 1981

Οι Ελληνικές ευρωεκλογές 1981 διεξήχθησαν την Κυριακή 18 Οκτωβρίου 1981, ταυτόχρονα με τις βουλευτικές εκλογές. Διενεργήθηκαν με βάση τον νόμο 1180/81 και το υπ' αριθμόν 981/81 Προεδρικό Διάταγμα, ενώ το εκλογικό σύστημα ήταν η απλή αναλογική με τη διαδικασία της λίστας.

Υπουργός Εσωτερικών για τη διενέργεια των βουλευτικών εκλογών και των πρώτων ευρωεκλογών τον Οκτώβριο του 1981 διετέλεσε ο Γεώργιος Δ. Δασκαλάκης.

Στα υπόλοιπα εννέα κράτη μέλη της τότε ΕΟΚ οι πρώτες Ευρωεκλογές είχαν διεξαχθεί το 1979, όμως η Ελλάδα προσχώρησε σε αυτήν την 1η Ιανουαρίου 1981. Για τον λόγο αυτό η θητεία των 24 Ελλήνων Ευρωβουλευτών διήρκεσε 2,5 χρόνια και όχι 5, έως τις Ευρωεκλογές του 1984.
Μύσκελος

Στην ελληνική μυθολογία ο Μύσκελος ήταν ο ήρωας ιδρυτής της πόλης Κρότωνας στην Ιταλία. Χρονολογικά κατατάσσεται στον 8ο αι. π.Χ. και η ίδρυση του Κρότωνα ανέρχεται στο 757 π.Χ..

Κατά την αρχαιότερη παράδοση ο Μύσκελος ήταν Αχαιός , από την πόλη Ρύπες, που ήθελε να ιδρύσει αποικία στη Μεγάλη Ελλάδα. Ο θεός Απόλλων τον διέταξε με δελφικό χρησμό να ιδρύσει τον Κρότωνα σε συγκεκριμένη τοποθεσία. Φθάνοντας όμως εκεί, ο Μύσκελος διαπίστωσε ότι εκεί κοντά υπήρχε η Σύβαρις και γι' αυτό ρώτησε τον Απόλλωνα αν ήταν ανάγκη να ιδρύσει και άλλη πόλη στην ίδια περιοχή. Ο θεός τον διαβεβαίωσε ότι συμφωνούσε να ιδρυθεί και άλλη πόλη, και τότε ο Μύσκελος ίδρυσε τον Κρότωνα, ο οποίος τελικά θα υπερίσχυε πάνω στη Σύβαρη.
Ανύτη

Η Ανύτη ήταν αρχαία Ελληνίδα ποιήτρια και επιγραμματοποιός από την Τεγέα, το κυρίως έργο της οποίας τοποθετείται λίγο μετά το 300 π.Χ.. Η Ανύτη έγραψε στη δωρική διάλεκτο.

Ο Στέφανος Βυζάντιος την χαρακτηρίζει «μελοποιό», ενώ ο επιγραμματοποιός Αντίπατρος "«θήλυ Όμηρο»" και «μία από τις εννέα γήινες μούσες». Η Ανύτη ανήκε στη σχολή των Πελοποννησίων επιγραμματοποιών (όπως ο Λεωνίδας ο Ταραντίνος) που άλλαξαν κατευθύνσεις στο είδος, αντικαθιστώντας το ηρωικό περιεχόμενο των παλαιότερων επιγραμμάτων με καταστάσεις και διαθέσεις της καθημερινής ζωής. Η ποίηση της Ανύτης διακρίνεται για τη φυσιολατρία της, την τρυφερότητα των αισθημάτων και την αναζήτηση της γαλήνης. Λυρικότατα και γεμάτα συναίσθημα είναι και τα επιγράμματά της σε τάφους νεκρών κοριτσιών, ενώ η Ανύτη υπήρξε η πρώτη που έγραψε επιτάφια επιγράμματα και για ζώα.

Η Ανύτη άσκησε μεγάλη επίδραση στους νεότερους αυτής λογοτέχνες. Από τα επιγράμματά της σώζονται στην Παλατινή και την Ανθολογία του Πλανούδη 26, από τα οποία τα 4 ή 6 δεν θεωρούνται γνήσια. Και μέσα από τα είκοσι όμως που είναι με βεβαιότητα δικά της, διακρίνεται το λεπτό της πνεύμα.
Αντιμάχη

Στην ελληνική μυθολογία η Αντιμάχη ήταν η σύζυγος του βασιλέα της Τίρυνθας Ευρυσθέα και μητέρα της Αδμήτης και του Περιμήδους. Ως προς τους προγόνους της, η Αντιμάχη ήταν κόρη του Αμφιδάμαντα και επομένως εγγονή του Λυκούργου.

Σε ένα ανάγλυφο που αποκαλύφθηκε στη Βίλα Αλμπάνι, η Αντιμάχη απεικονίζεται σε στάση στοχασμού, όπως και η κόρη της, η Αδμήτη.
Χαλ Ουόλις

Ο Χαλ Ουόλις ("Harold Brent Wallis", 14 Σεπτεμβρίου 1898 – 5 Οκτωβρίου 1986) ήταν Αμερικανός παραγωγός ταινιών.

Γενήθηκε στο στο Σικάγο. Το 1922 η οικογένειά του εγκαταστάθηκε στο Λος Άντζελες, όπου βρήκε εργασία στο διαφημιστικό τμήμα στην Warner Bros. το 1923. 
Το 1928 έγινε παραγωγός ταινιών και το 1933 διαδέχθηκε τον Ντάριλ Φ. Ζάνουκ σαν διευθυντής της παραγωγής της Warner. Κατά τη διάρκεια της σταδιοδρομίας του που διάρκεσε περισσότερο από πενήντα έτη, συνέβαλλε στην παραγωγή περισσότερων από 400 ταινίες. Εκτός από οργανωτικές και εμπορικές του ικανότητες ξεχώριζε επίσης τα ερχόμενα ταλέντα του κινηματογράφου. Οι Μπαρτ Λάνκαστερ και Κερκ Ντάγκλας ανήκουν στις ανακαλύψεις του. Μεταξύ των πολλών μεγάλων κινηματογραφικών ταινιών που παρήγαγε ήταν η Καζαμπλάνκα, μια από τις περισσότερο τιμημένες ταινίες στην ιστορία του Χόλυγουντ, καθώς επίσης το Ζέζεμπελ με τη Μπέτι Ντέιβις και Το Γεράκι της Μάλτας με το Χάμφρεϊ Μπόγκαρτ. 

Από το 1944 εργάστηκε ως ανεξάρτητος παραγωγός για τα μεγάλα στούντιο. Ανήκει στους περισσότερο πετυχημένους παραγωγούς του Χόλυγουντ. Βραβεύτηκαν με Όσκαρ 32 από τις ταινίες του, ενώ 21 προτάθηκαν για το βραβείο.
Σάμουελ Κολτ

Ο Σάμουελ Κολτ ("Samuel Colt", 19 Ιουλίου 1814 - 10 Ιανουαρίου 1862) ήταν Αμερικανός εφευρέτης.
Ρος Λάβγκροβ

Ο Ρος Λάβγκροβ ("Ross Lovegrove", 1958, Κάρντιφ Ουαλίας) είναι ένας Βρετανός βιομηχανικός σχεδιαστής.

Είναι απόφοιτος του Πολυτεχνείου του Μάντσεστερ το 1980. Τελείωσε τις σπουδές στον σχεδιασμό στο Royal College of Art, στο Λονδίνο, το 1983. Στις αρχές της δεκαετίας του '80 εργάστηκε ως σχεδιαστής για την εταιρία "Frog Design" στο Άλτενσταϊγκ της δυτικής Γερμανίας, για πελάτες όπως την Sony και την Apple. Αργότερα πήγε στο Παρίσι ως σύμβουλος της "Knoll International", όπου δημιούργησε και το επιτυχημένο σύστημα γραφείου "Allessandri". 

Τότε, του έγινε πρόταση να συμμετάσχει στο "Atelier de Nimes" μαζί με τον Ζαν Νουβέλ και τον Φιλίπ Σταρκ, δημιουργώντας για τους Cacharel, Louis Vuitton, Hermes και Dupont. Επιστρέφοντας στο Λονδίνο το 1986, είχε ήδη ολοκληρώσει πολλά σχέδια βιομηχανικά, προϊόντων και επίπλων όπως οι: Kartell, Ceccotti, Cappellini, Idee, Moroso, Luceplan, Driade, Peugeot, Apple, Issey Miyake, Vitra, Olympus, Yamagiwa Corp., Tag Heuer, Hackman, Alias, Herman Miller, Japan Airlines και Toyo Ito architects. 

Βραβεύτηκε διεθνώς πολλές φορές για το έργο του, που εκδόθηκε ή εκτέθηκε σε μέρη όπως το Κέντρο Ζωρζ Πομπιντού, Μουσείο Μοντέρνας Τέχνης (Νέα Υόρκη), Μουσείο Γκούγκενχαϊμ (Νέα Υόρκη), AXIS Design Center (Τόκυο), και στο Design Museum του Λονδίνου. Το 1993, ολοκλήρωσε την πρώτη ανεξάρτητη έκθεση του εκεί και βραβεύτηκε με το World Technology Award από το περιοδικό TIME το 2005.

Το 1986, δημιούργησε το δικό του γραφείο με συνεργάτη Τζούλιαν Μπράουν στο Λονδίνο και το 1990 μόνος του το STUDIO X στο Νότινγκ Χιλ. Τα οπτικά σαγηνευτικά και τεχνολογικά πειστικά σχέδιά του, όπως τα Οργανικά μαχαιροπίρουνα (1990), το θερμός (1990) για την εταιρία "Alfi Zitzmann", και η ψηφιακή φωτογραφική μηχανή (1996) για την Olympus, είναι εμπνευσμένα από τον φυσικό κόσμο και από την ευρεία αντίληψη του περί εργονομίας, τεχνολογίας των υλικών και τεχνικής κατασκευής καμπύλων.

Ο Λάβγκροβ είναι γνώστης των οικολογικών προβλημάτων της εποχής και πολλές από τις δημιουργίες του, όπως το "Solar Bud", το ηλιακά τροφοδοτούμενο σύστημα φωτισμού κήπου, για την "Luceplan", δηλώνουν άμεσα αυτές του τις ανησυχίες. Ακόμη, έχει δουλέψει σε μια πρόταση για ένα δομικά ελαφρύ προϊόν, γνωστό ως Solar Seed, που επίσης βασίζεται στην ηλιακή ενέργεια και είναι εμπνευσμένο από τη φόρμα του κάκτου. Αυτά του τα αντιϋλιστικά και συγχρόνως προοδευτικά προϊόντα ενσαρκώνουν μια νέα οργανική ευαισθησία κι έχουν θέσει τις βάσεις του σχεδιασμού στον 21ο αιώνα.

Το κομψό στυλ με το οποίο σχεδιάζει αποσκευές, λάμπες, κάμερες, προϊόντα γραφείου κι έπιπλα, έχουν ως αποτέλεσμα την αναγνώριση του κι εκτός των συνόρων του βιομηχανικού σχεδιασμού. Είτε πρόκειται για την δημιουργία μιας πολυτελούς συλλογής δερμάτινων τσαντών, είτε για ένα πλαστικό θερμός, η ανθρωπιστική προσέγγιση και η οργανική ευαισθησία του Λάβγκροβ δείχνουν την σχεδιαστική κατεύθυνση του επόμενου αιώνα. Τρανταχτό παράδειγμα το iMac.
Ιτσίρο Μιζούκι

Ο Ιτσίρο Μιζούκι (, "Mizuki Ichirō"), γεννήθηκε στις 7 Ιανουαρίου 1948 με το όνομα Τοσίο Χαγιακάουα [早川 俊夫, "Hayakawa Toshio"]) είναι Ιάπωνας "anison" τραγουδιστής, συνθέτης, ηθοποιός και ιδρυτικό μέλος του συγκροτήματος των "JAM Project".
Οδός Ηρώδου Αττικού

Η σύγχρονη Οδός Ηρώδου Αττικού βρίσκεται στο κεντρικότερο σημείο της Αθήνας και έχει πάρει το όνομά της από τον αρχαίο ρήτορα και ευεργέτη της Αθήνας Ηρώδη τον Αττικό. Η οδός οδηγεί στο Παναθηναϊκό Στάδιο στην ανατολική κλιτύ του οποίου, στην περιοχή του σημερινού Παγκρατίου, ήταν τοποθετημένο το Μαυσωλείο του. Όταν έγινε η διάνοιξή της ήταν το απώτερο σημείο της τότε Αθήνας, μετά το οποίο ακολουθούσαν κήποι, περιβόλια και το ρέμα του ποταμού Ιλισού. Η οδός ξεκινά (βόρεια) από τη λεωφόρο Βασιλίσσης Σοφίας και καταλήγει (νότια) στη λεωφόρο Βασιλέως Κωνσταντίνου, έναντι του Παναθηναϊκού Σταδίου. Είναι μονής κατεύθυνσης, το συνολικό της μήκος είναι περίπου 630 μέτρα και αποτελείται από τέσσερα οικοδομικά τετράγωνα.

Αποτελεί το ανατολικό όριο του Εθνικού Κήπου. Επί της ανατολικής πλευράς βρίσκεται το Προεδρικό Μέγαρο και το Μέγαρο Μαξίμου, όπου είναι το επίσημο γραφείο του Πρωθυπουργού της Ελλάδας από το 1982. Στη συμβολή της με τη λεωφόρο Βασιλίσσης Σοφίας βρισκόταν έως το 1961 η Αμερικανική Πρεσβεία, σε τετραώροφο νεοκλασικό κτίριο, στη θέση του οποίου έχει ανεγερθεί σήμερα πολυώροφη πολυκατοικία.

Η οδός Ηρώδου Αττικού είναι ο δρόμος με τις υψηλότερες εμπορικές τιμές κατοικιών στην Ελλάδα. Οι κατοικίες είναι μόνο υπερπολυτελή διαμερίσματα και στο δρόμο δεν υπάρχουν καθόλου καταστήματα. Ο δρόμος συνδέει τις συνοικίες του Κολωνακίου, ένα από τα σημαντικότερα εμπορικά κέντρα της Αθήνας, και του Παγκρατίου, μιας από τις πιο ιστορικές συνοικίες του κέντρου των Αθηνών.